గుఫీ పెయింటల్

గుఫీ పెయింటల్ (4 అక్టోబర్ 1944 - 5 జూన్ 2023) ఇతనిని సరబ్జీత్ సింగ్ పెయింటల్ అహ్లువాలియా అని కూడా పిలుస్తారు. ఇతను మహాభారతం సీరియల్ లో శకుని మామ గా ప్రసిద్ధి చెందాడు. ఇతను  భారతీయ నటుడు, కాస్టింగ్ డైరెక్టర్.

నట జీవితం
ఇతను 4 అక్టోబర్ 1944లో  తర్న్ తరణ్ జిల్లా, పంజాబ్ లో జన్మించాడు, మొదట్లో ఇంజనీర్‌గా శిక్షణ పొందాడు, ఆ తరువాత 1962లో చైనా-ఇండో యుద్ధం సమయంలో భారత సైన్యంలో చేరాడు. సరిహద్దులో రాంలీలా అనే జానపద నాటకం వేస్తున్నప్పుడు అందులో సీతగా నటించాడు, అక్కడ నుండి అతనికి నటనపై ఆసక్తి పెరిగి బొంబాయికి వెళ్ళాడు. 1969లో, గుఫీ మోడలింగ్‌ చేస్తూ, సినిమాలకు అసిస్టెంట్ డైరెక్టర్‌గా పనిచేశాడు, వివిధ సినిమాలు, సీరియల్స్‌లో నటించాడు. అతని సోదరుడికి కూడా దర్శకత్వం వహించాడు. బిఆర్ చోప్రా, అతని కుమారుడు రవి చోప్రా నిర్మించిన  మహాభారతం సీరియల్ శకుని పాత్ర ద్వారా అత్యంత ప్రసిద్ధి పొందాడు, అంతేకాకుండా పెయింటల్  శకుని వేషంతోనే  సహారా సమయ్ అనే వార్తా ఛానెల్‌లో రాజకీయ చర్చా కార్యక్రమానికి యాంకర్ గా చేసాడు. ఇతను శ్రీ చైతన్య మహాప్రభు చిత్రానికి దర్శకత్వం వహించాడు. 2010లో  మహాభారత సీరియల్  సహనటుడు  అయిన పంకజ్ ధీర్ స్థాపించిన అభినయ్ యాక్టింగ్ అకాడమీ ఫెసిలిటీ హెడ్‌గా నియమించబడ్డాడు.

మరణం 
5 జూన్ 2023న గుండె సంబంధిత సమస్యలతో ముంబై ఆసుపత్రిలో మరణించాడు.

ఫిల్మోగ్రఫీ

చలనచిత్రాలు

టెలివిజన్

మూలాలు

1944 జననాలు
2023 మరణాలు
హిందీ నటులు
పంజాబ్ వ్యక్తులు